Oseania
Oseania (bahaso Inggirih: Oceania) adolah istilah nan mangacu kapado sabuah wilayah geografis atau geopolitis nan tadiri dari sajumlah kapulauan nan talatak di Samudra Pasifik dan sakitaranyo. Oseania marupoan wilayah di Bumi dengan luweh area daratannyo tadiri ateh daratan ketek atau pulau ketek-ketek.[1]
Sijarah panamoanSuntiang
Istilah oseania iko diciptaan dek saurang ahli geografi nan banamo Conrad Malte-Brun. Inyo maagia namo kawasan ko banamo Océanie pado tahun 1812. Kato Océanie diambiak dari kato Bahaso Yunani ὠkeavός (ōkeanós) hinggo diserap kadalam bahaso inggris sabagai ocean.[2]
Dalam aratian sampik (manuruik panjalajah asa Prancis nan banamo Jules Dumont d'Urville pado tahun 1831), Oseania maliputi Polinesia (tamasuak juo Selandia Baru), Melanesia (tamasuk Nugini) jo Mikronesia. Sadangkan dalam aratian luweh mako Oseania maliputi pulo Australia jo Asia Tenggara Maritim nan masuak juo didalamnyo Semenanjung Malaya. Namun, takadang Hongkong, Semenanjung Korea, Jepang, Taiwan, Kepulauan Aleut, Pulau Sakhalin, samananjuang di timur laut rusia, jo Semenanjung Alaska dianggap pulo masuak ka dalam kalompok negara-negara Oseania.[3]
Negara-negara Oseania mampunyoi kamardekaan dalam ketentuan nan babeda dari negara panjajah nyo, sarato mandapek aturan konstitusional nan bavariasi sasuai jo kaadaan negara tasabuik. Australia misalnyo, adolah negara nan tagabuang dalam negara Persemakmuran Inggris, sahinggo mangakui Ratu Elizabeth II dari Britania Raya sabagai Ratu, samintaro itu Polinesia Prancis adolah sabuah pays d'outre-mer ("negara luar negeri") dari negara Prancis.[4]
Kaadaan wilayahSuntiang
Sabagian gadang wilayah Oseania ko tadiri dari negara-negara kapulauan nan ketek-ketek. Australia adolah ciek negara sakaligus pulau nan masih dipadebatkan antaro itu apokah pulau atau benua, sadangkan Papua Nugini, Malaysia, jo Timor Leste adolah negara nan mampunyoi pabatasan daraik jo lauik, di mano kaduonyo babatahan jo Indonesia.[5]
Sacaro ekologi, Oseania marupoan ciek di antaro salapan zona ekologi terestrial dunia. Zona ekologi Oseania maliputi Polinesia kacuali Selandia Baru, Nugini, Kaledonia Baru, Fiji Kepulauan Solomon jo Vanuatu nan tagolong zona ekologi Australasia jo Asia Tenggara Maritim tamasuak Semenanjung Malaya sarato Mikronesia nan tagolong zona ekologi Asia. Namun, wilayah-wilayah tasabuik acok juo ikuik dimasuakan sahinggo Oseania manjadi superbenua nan tadiri dari babarapo golongan ekologi dari 3 benua yaitu Asia, Amerika, jo Australia.[6][5]
DemografiSuntiang
Sijarah kahidupan Oseania hinggo maso kiniko masih alum sapanuahnyo dapek dijalehan. Panalitian awa manunjuakkan bahwasanyo panduduak Mikronesia jo Polinesia sacaro kabahasaan jo genetis mampunyoi kasamoan jo panduduk asli Asia Tenggara, tarutamo nan tingga di wilayah kapulauan nyo. Sacaro kabahasaan inyo tu pulo sabagai bagian dari panutua dari rumpun bahaso Austronesia. Sadangkan kapanduduakan Melanesia jo Australia labiah kompleks namun sacaro panampilan maupun genetis sarato linguistik tagolong babeda dari urang Mikronesia jo Polinesia.[7]
Kajian linguistik menunjuakan sabuah arus migrasi nan tanamo juo sabagai teori "Kereta Cepat manuju Polinesia" ("Express Train to Polynesia") atau "Out of Taiwan" nan diusulan dek Robert Blust jo Peter Belwood.[8] Di sisi lain, kajian genetika manunjuakan dukuangan ateh teori lamo barupo panyebaran lewat Asia Tenggara Daratan, kamudian manyeba dari wilayah sakitar Sumatra atau Samananjuang Malaya (disabuik juo sabagai teori "Sundaland") nan diajuan dek Oppenheimer. Teori iko didukuang juo dek kajian genetika ateh babi jo ayam, duo binatang nan dianggap dibawo dek para migran karano dapek ditamuan di babagai pamukiman di Oseania.[9][10]
RujuakanSuntiang
- ↑ Burhanuddin. "DINAMIKA KAWASAN PASIFIK BARAT DAYA DALAM PERCATURAN GLOBAL". journal.unhas.ac.id. KRITIS : Jurnal Ilmu Sosial dan Ilmu Politik Universitas Hasanuddin. hlm. 144. Diakses tanggal 2020-10-17.
- ↑ "Oceania, or the fifth part of the world". Australian National Maritime Museum (dalam bahasa Inggris). Diakses tanggal 2020-10-17.
- ↑ "Jules-Sébastien-César Dumont d'Urville | French explorer". Encyclopedia Britannica (dalam bahasa Inggris). Diakses tanggal 2020-10-17.
- ↑ Media, Kompas Cyber. "Daftar Negara di Australia dan Oseania serta Ibu Kotanya Halaman all". KOMPAS.com (dalam bahasa Indonesia). Diakses tanggal 2020-10-17.
- ↑ a b "Samudera Pasifik : Pengertian, Letak dan Karakteristik". IlmuGeografi.com (dalam bahasa Indonesia). 2017-01-16. Diakses tanggal 2020-10-17.
- ↑ Times, I. D. N.; zaki. "Fakta Samudra Pasifik, Sumber Kekayaan Alam Sekaligus Potensi Bencana". IDN Times (dalam bahasa Indonesia). Diakses tanggal 2020-10-17.
- ↑ Genome scan shows Polynesians have little genetic relationship to Melanesians. ScienceDaily 23 Januari 2008.
- ↑ Gray, R. D. (2009). "Language Phylogenies Reveal Expansion Pulses and Pauses in Pacific Settlement". Science. 323: 479 – 483. doi:10.1126/science.1166858.
- ↑ Chicken and Chips theory of Pacific Migration]. ScienceDaily 30 Juli 2008.
- ↑ Pig Study forces Rethink of Pacific Colonisation. ScienceDaily 13 Maret 2007.
- ↑ "World Population Prospects - Population Division - United Nations". population.un.org. Diakses tanggal 2020-10-17.
- ↑ The use and scope of this term varies. The UN designation for this subregion is "Australia and Selandia Baru."
- ↑ Selandia Baru is often considered part of Polynesia rather than Australasia.
- ↑ a b Christmas Island and Cocos (Keeling) Islands are Australian external territories in the Indian Ocean southwest of Indonesia.
- ↑ Excludes parts of Indonesia, island territories in Southeast Asia (UN region) frequently reckoned in this region.
- ↑ Papua New Guinea is often considered part of Australasia and Melanesia. It is sometimes included in the Malay Archipelago of Southeast Asia.
- ↑ On 7 October 2006, government officials moved their offices in the former capital of Koror to Melekeok, located 20 km northeast of Koror on Babelthuap Island.
- ↑ Fagatogo is the seat of government of American Samoa.
bjn_Latn min_Latn min_Latn min_Latn min_Latn min_Latn min_Latn min_Latn min_Latn bug_Latn min_Latn min_Latn min_Latn ind_Latn eng_Latn bjn_Latn bjn_Latn bjn_Latn bjn_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn